Pula, 6. lipnja 2024.

**Na temelju članka 19. Statuta Javne ustanove Pula Film Festival, ravnateljica Javne Ustanove Pula Film Festival kao organizatora 71. Pulskog filmskog festivala (dalje u tekstu: Organizator) objavljuje**

**JAVNI POZIV**

za iskazivanje interesa i prikupljanje ponuda za pružanje ugostiteljske usluge tijekom

71. Pulskog filmskog festivala

**I. LOKACIJA PRUŽANJA USLUGE**

Amfiteatar Pula – Arena.

**II. TERMIN PRUŽANJA USLUGE**

Tijekom održavanja manifestacije 71. Pulskog filmskog festivala od 11. do 18. srpnja 2024. svakodnevno u periodu od 20:00 do 01:30 sati, odnosno sukladno dnevnom rasporedu programa i duljini trajanja odabranog filmskog programa na lokaciji.

**III. UVJETI:**

* 10 % bruto prihoda ostvarenog u periodu pružanja usluge isplaćuje se Organizatoru koji obavlja organizacijske i druge poslove Festivala, na ime naknade za ispunjenje obveza iz toč. V
* pri pružanju usluga isključivo korištenje depozitnog (kaucijskog) sustava višekratnih polipropilenskih perivih čaša s vizualnim identitetom manifestacije (u daljnjem tekstu: **VPP čaše**), tipa CupUp, koje osigurava Organizator
* prihod od prodaje VPP čaša pripada Organizatoru
* ako odabrani ponuditelj na lokaciji postavlja suncobrane, oni moraju biti neutralni odnosno bez reklama
* odabrani ponuditelj je obvezan imati važeću policu osiguranja od odgovornosti prema trećim osobama te policu odgovornosti za štetu na tuđoj imovini
* odabrani ponuditelj obvezan je vratiti prostor lokacije u prvobitno stanje odnosno demontirati unesenu opremu i očistiti prostor te ga predati Organizatoru u roku dva dana po završetku manifestacije
* odabrani ponuditelj obvezan je pružati ugostiteljsku uslugu u skladu s propisanim uvjetima korištenja lokacije
* ostali uvjeti reguliranja odnosa između Organizatora i odabranog ponuditelja koji nisu navedeni u ovom Pozivu biti će definirani zasebnim ugovorom o obavljanju ugostiteljske djelatnosti.

**IV. OBAVEZE ORGANIZATORA:**

* osigurati dio lokacije - Amfiteatra na kojoj će ponuditelj postaviti objekt za pružanje ugostiteljskih usluga (ulazak 9. srpnja / izlazak 19. srpnja)
* osigurati zaštitarsku i vatrogasnu službu za vrijeme trajanja manifestacije i obavljanja djelatnosti (DVD Pula)
* obavijestiti nadležne javne službe o održavanju manifestacije i obavljanju djelatnosti
* prijaviti Javno okupljanje za manifestaciju i prikupiti/osigurati sve potrebne dozvole
* osigurati dostupnost električne energije
* osigurati spremnike za odvajanje miješanog, plastičnog i papirnog otpada na lokaciji
* osigurati 2.700 komada VPP čaša s vizualnim identitetom manifestacije max. kapaciteta 0,6l
* osigurati 2.700 komada VPP čaša s vizualnim identitetom manifestacije max. kapaciteta 0,4l
* po potrebi osigurati dodatan broj zamjenskih VPP čaša, po pravovremenom zahtjevu ugostitelja
* dostaviti ponuditelju račun za isplatu naknade temeljem dostavljenih podataka o dnevnom prihodu od ugostiteljskih usluga (izuzev kaucije) uvećan za prihod od prodanih VPP čaša.

**V. OBAVEZE ODABRANOG PONUDITELJA:**

* osigurati i organizirati montažu, potrebnu opremu i demontažu objekta za pružanje ugostiteljske usluge – šank na za to određenom dijelu lokacije
* organizirati pružanje ugostiteljske usluge u skladu sa zakonom i odgovarajućim propisima te pribaviti sve potrebne dozvole u svrhu obavljanja navedene djelatnosti
* u ugostiteljsku ponudu prodaje bezalkoholnih i alkoholnih pića uključiti proizvode iz asortimana sponzora 71. Pulskog filmskog festivala – bez konkurencije
* organizirati ugostiteljsku ponudu uz isključivo korištenje VPP čaša s vizualnim identitetom manifestacije. Ponuditelj će od Organizatora preuzeti VPP čaše te ih uz kauciju od 2,00 EUR ustupati na korištenje posjetiteljima. Ako posjetitelj prije kraja manifestacije čašu vrati, Ponuditelj mu je obvezan vratiti kauciju, a kaucije za sve čaše koje nisu vraćene prihodovati te Organizatoru prijaviti prihod od istog.
* voditi evidenciju o preuzetom broju i prodaji VPP čaša
* redovno zbrinjavati miješani otpad nastalog pružanjem dogovorene usluge, odvajati i odlagati plastični otpad u spremnike za plastiku na lokaciji
* svakodnevno dostavljati Organizatoru dnevno izvješće o prometu iz kojeg će biti jasno vidljiv iznos ostvarenog prihoda od ugostiteljskih usluga (sa i bez PDV-a) te iznos naplaćenih kaucija za VPP čaše.
* zajedno sa Organizatorom zapisnički utvrditi broj prodanih, odnosno vraćenih čaša na kraju ugovornog razdoblja. Sve čaše koje se po završetku manifestacije vraćaju Organizatoru moraju biti čiste i neoštećene.
* najkasnije 15 dana po završetku manifestacije, a po ispostavljenom računu, Organizatoru uplatiti iznos naknade u iznosu od 10% bruto prihoda od pruženih ugostiteljskih usluga (izuzev naplaćenih i vraćenih kaucija) uvećano za iznos prodanih VPP čaša (po pojedinačnoj cijeni 1,60 EUR uvećano za pdv 25%)

**VI. DOKUMENTACIJA koju ponuda treba sadržavati**

* Izvod o upisu u sudski, obrtni, strukovni ili drugi odgovarajući registar, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela, a kojom dokazuje da ima registriranu djelatnost u svezi s predmetom nabave. Izvod ili izjava ne smiju biti stariji od 3 mjeseca računajući od dana primitka poziva na dostavu ponude, može se dostaviti u presliku;
* Ispunjenu i potpisom ponuditelja ovjerenu Prijavnicu koja se preuzima na stranicama manifestacije [www.pulafilmfestival.hr](http://www.pulafilmfestival.hr/) (Prilog 1.)
* Potvrdu Upravnog odjela za financije i gospodarstvo Grada Pule da ponuditelj nema nepodmirenih dospjelih dugovanja prema Gradu (ne stariju od 30 dana od dana objave Javnog poziva), odnosno za subjekte registrirane van grada Pule dodatno i potvrdu da ne postoji dugovanje prema jedinici lokalne samouprave u kojoj je subjekt registriran
* Potvrdu mjesno nadležne porezne uprave o nepostojanju duga ponuditelja prema državi, ne starija od 30 dana od dana objave poziva
* Potvrda o uplati jamstvenog pologa
* Potpisanu Izjavu kojom prihvaćaju sve uvjete iz ovog Javnog poziva (Prilog 2.)
* Potpisanu Privolu/suglasnost za obradu osobnih podataka (Prilog 3.)
* **Potvrdu iskustva u radu sa sustavom depozitnih (kaucijskih) višekratnih polipropilenskih perivih čaša** (nije uvjet za odabir, ali prednost imaju kandidati sa navedenim iskustvom)

**VII. JAMSTVENI POLOG:**

Ponuditelj je dužan uplatiti jamstveni polog u visini od 500,00 EUR na račun Pula Film Festivala (IBAN HR6123600001102685281, poziv na broj: OIB ponuditelja). Povrat jamstvenog pologa izvršit će se u roku od 8 (osam) dana od dana donošenja odluke o izboru, izuzev u slučaju odabranog ponuditelja kojem će se polog računati kao jamstvo za slučaj štete. Odabrani ponuditelj je dužan sklopiti ugovor s organizatorom manifestacije. Ukoliko odabrani ponuditelj odustane, odnosno ne pristupi sklapanju ugovora do 20. lipnja 2024., uplaćeni polog mu se neće vratiti.

**VIII. KRITERIJI ZA ODABIR PONUDITELJA**

* Dostavljena uredna dokumentacija
* Iskustvo, kvaliteta i ugled koje ponuditelj uživa u javnosti, na temelju dosadašnjeg bavljenja ugostiteljskom djelatnošću
* Raznolikost i kvaliteta ugostiteljske ponude
* Dosadašnje iskustvo u radu s VPP sustavom

**IX. NAČIN i ROK DOSTAVE PONUDE**

Ponuda se dostavlja, najkasnije do **14. lipnja 2024. godine** na Prijavnici (Prilog 1),u prilogu ovog Poziva, a koju je potrebno dostaviti ispunjenu i potpisanu od strane ovlaštene osobe ponuditelja. Ponuda s kompletnom dokumentacijom treba biti uvezena u cjelinu na način koji onemogućava naknadno vađenje ili umetanje listova. Naručitelj neće prihvatiti ponudu koja ne ispunjava uvjete i zahtjeve vezane uz predmet ovog Poziva.

Ponuda se dostavlja **osobno** na adresu Naručitelja (**Pula Film Festival,** **Uspon na Kaštel 2, 52100 Pula**) radnim danom od 8 – 16 sati.

Nepravovremene i nepotpune ponude neće se uzeti u razmatranje.

**X. DONOŠENJE ODLUKE O ODABIRU**

Naručitelj će donijeti odluku o odabiru i o tome obavijestiti sve ponuditelje najkasnije u roku od 5 (pet) dana od dana isteka roka za dostavu ponuda.

Kontakt osoba: Gordana Trajković

e-mail: [**goga@pulafilmfestival.hr**](mailto:goga@pulafilmfestival.hr)